Norges Sjakkforbund

Norges Sjakkforbund (NSF) er høyeste organ for det organiserte sjakklivet i Norge med rundt  medlemmer (2023). 

miniatyr|Den engelske sjakkspilleren Jovanka Houska under NM i Bergen 2009, et arrangement i regi av Norges Sjakkforbund.

Forbundet er tilsluttet Nordisk Sjakkforbund, Den Europeiske sjakkunion og FIDE (Verdenssjakkforbundet) og har et nært samarbeid med Ungdommens Sjakkforbund. Forbundet bestod i 2022 av 125 klubber i 14 kretser.

 Historikk 
Norges Sjakkforbund ble stiftet under navnet Norsk Schakforbund mandag 20. juli 1914 i Christiania Schakselskaps lokaler i Athenæum i Akersgata i Kristiania med representanter fra sju klubber: Christiania Schakselskab, Schakklubben av 1911, Aalesund Schakklag, Bergens Schakklub, Kristiandsand Schakklub, Fredriksstad Schakselskap og Skien Schakklubb. På 1930-tallet hadde Arbeidernes Idrettsforbund et eget utvalg for sjakk som etter hvert ble større enn Norsk Sjakkforbund.

Under andre verdenskrig lå den organiserte sjakken nede, og i 1946 ble de to organisasjonene enige om å slå seg sammen. Samtidig ble navnet endret til det nåværende Norges Sjakkforbund.

 Aktivitet 
 Turneringer 
Norsk sjakk har et rikt utvalg av ulike typer turneringer for aktive sjakkspillere. Vanligvis er det klubbene tilknyttet Norges Sjakkforbund som arrangerer ulike typer turneringer, mens Norges Sjakkforbund har ansvaret for koordinering og reglementer. Turneringstilbudet for sjakkspillere består blant annet av:

 Landsturneringen er norsk sjakks største arrangement.
 Seriesjakk med en landsdekkende Eliteserie og de regionale seriene Østlandsserien, Vestlandsserien, Midt-Norge-serien og Nord-Norge-serien.
 Norges Grand Prix (NGP) er en landsomfattende rekke turneringer i tidsrommet 1. juli til 30. juni påfølgende år, der spillere ved å samle poeng i flere turneringer konkurrerer om sammenlagtpremier.
 Flere andre turneringer som f.eks. Det åpne NM, Det åpne NM i hurtigsjakk, NM i hurtigsjakk for seniorer og Nordnorsk mesterskap.

 Rating 
Svært mange av turneringene med normal betenkningstid rates nasjonalt, og stadig flere også internasjonalt. Ratingsystemet som brukes i Norge kalles Elo-rating. Det er vedtatt at det norske ratingsystemet skal avvikles når et stort flertall av de norske sjakkspillerne har fått FIDE-rating.

 Dommere 
De aller fleste sjakkturneringer ledes av en turneringsleder og/eller dommer.

Innenfor forbundet er det tre dommergrader, i tillegg til den internasjonale dommergraden. Dommertitlene er bygd opp etter samme struktur som sjakkorganisasjonen med klubbdommere, kretsdommere, forbundsdommere og internasjonale dommere.

 Medlemsblad 
Forbundet har siden 1906 med noen opphold utgitt medlemsbladet Norsk Sjakkblad.

 Organisasjon 
Forbundets høyeste og lovgivende myndighet kalles kongressen. På kongressen velges Sentralstyret som er NSFs utøvende myndighet og ansvarlig for den daglige, forretningsmessige drift.

 Presidenter 
 President Klubb Fra–tilOlaf Smedal Christiania Schakselskab 1914–1916Sigurd Lund Christiania Schakselskab 1916–1920Finn Gundersen Bergens Schakklub 1920–1921Sigurd Lund Christiania Schakselskab 1921–1923Ferdinand Erdmann Christiania Schakselskab 1923–1926Olaf Smedal Oslo Schakselskap 1926–1945Ellef T. Ødegaard Schakklubben av 1911 1945–1946Carl Oscar Hovind Oslo Schakselskap 1946–1949Bernt Eckblad Oslo Schakselskap 1949–1952Rolf Heiestad Arbeidernes Sjakklubb Odin 1952–1954Ragnar Fossum Oslo Schakselskap 1954–1956Rolf Heiestad Arbeidernes Sjakklubb Odin 1956–1957Arnold J. Eikrem Sjakklubben Jarl 1957–1959Arne S. B. Krogdahl Oslo Schakselskap 1959–1964Hans Chr. Siebke Oslo Schakselskap 1964–1967Trygve Waage Lambertseter Sjakklubb 1967–1970Arnold J. Eikrem Sjakklubben Jarl 1970–1979Magnus Monsen Sandnes Sjakklubb 1979–1981Alf Øverås Drammens Schakklub 1981–1983Rolf Tangen Sarpsborg Sjakklubb 1983–1985Geir Nesheim Brugata Sjakklubb 1985–1986Tom J. Johanssen Oslo Schakselskap 1986–1989Ivar Brede Lie Grane Sjakklubb 1989–1993Morten Sand Nordstrand Sjakklubb 1993–1997Erling Fløtten Vadsø Sjakklubb 1997–1998Per Ofstad Fredriksstad Schakselskap 1998–2001Hugo Parr Nittedal Sjakklubb 2001–2004Torstein Bae Schakklubben av 1911 2004–2007Jøran Aulin-Jansson Asker Schakklubb 2007–2015Bjørn Salvesen Røros Sjakklubb 2015–2016Morten L. Madsen Sotra sjakklubb2016–2021Simen Agdestein  Oslo Schakselskap  2021–2022Joachim Nilsen  Offerspill Sjakklubb  2022–2022Anniken Vestby  Tromsø Sjakklubb  2022–2024Lasse Ø. LøvikStavanger Sjakklubb2025–

 Referanser 

 Eksterne lenker 
 Norges Sjakkforbund (NSF) 
 NSFs lover
 Liste over redaktører for Norsk Sjakkblad (pdf-fil)
 Norsk Sjakkblads offisielle hjemmeside (bl.a. med alle bladene f.o.m. 2004 i pdf-format)

Kategori:Norske tankesportforbund
Kategori:Organisasjoner etablert i 1914
Kategori:Sjakkforbund
Kategori:Sjakk i Norge
Kategori:1914 i Norge